3. ΑΠΟΦΑΣΗ ΥΠΟΥΡΓΟΥ ΣΥΝΤΟΝΙΣΜΟΥ Άριθ. ΧΠ 1490/ΓΧΠ 5121 της 29 Σεπτ./1 Δεκ. 1978 (ΦΕΚ Β΄ 1052) (Αναδημ. Εν ΦΕΚ Β΄ 891/12.10.1978) Περί συγκροτήσεως περιφερειακής Επιτροπής Προστασίας περιβάλλοντος Βορείου Ελλάδος με τον τίτλον «Συμβούλιο Προστασίας Περιβάλλοντος Βορείου Ελλάδος» και ιδρύσεως Κρατικού Εργαστηρίου Ελέγχου Ποιότητος Περιβάλλοντος. Έχοντας υπόψη: 1.Τον Νόμ. 360/76 «περί Χωροταξίας και Περιβάλλοντος». 2.Το Π.Δ.816/77 «περί Οργανισμού του Υπουργείου Συντονισμού». 3.Την ιδαίτερη ανάγκη Προστασίας του Περιβάλλοντος του Βορειοελλαδικού χώρου. 4.Σχετικές προτάσεις των αρμοδίων φορέων, αποφασίζουμε: 1.Ιδρύεται Περιφερειακή Επιτροπή Προστασίας Περιβάλλοντος Βορείου Ελλάδος με τον τίτλο Συμβούλιο Προστασίας Περιβάλλοντος Βορείου Ελλάδος, διεπομένη από τα άρθρ. 4 παρ. 6 του Νόμ.360/76 και 113 παρ. 3 του Π.Δ. 816/77 και τελούσα υπό την Εποπτεία του Υπουργείου Βορείου Ελλάδος. 1.1.Του Συμβουλίου Προεδρεύει ο Γενικός Γραμματέας του Υπουργείου Βορείου Ελλάδος. 2.Το Συμβούλιο αποτελείται: 2.1.από εκπροσώπους των Υπουργείων (Δημ. Υπηρεσιών, Οργανισμών κ.λ.π. υπαγομένων σ’ αυτά ή εποπτευομένων εξ αυτών ευρισκομένων στην Θεσ/νίκη) Συντονισμού, Προεδρίας Κυβερνήσεως, Εξωτερικών, Εθνικής Αμύνης, Δικαιοσύνης, Εσωτερικών, Εθνικής Παιδείας και Θρησκευμάτων, Οικονομικών, Γεωργίας, Πολιτισμού και Επιστημών, Βιομηχανίας και Ενεργείας, Εργασίας, Κοινωνικών Υπηρεσιών, Δημοσίων Εργών, Συγκοινωνιών, Δημοσίας Τάξεως, Εμπορικής Ναυτιλίας και Βορείου Ελλάδος. 2.2.από καθηγητές, υφηγητές, βοηθούς ή επιστημονικούς συνεργάτες του Α.Π.Θ. 2.3.από εκπροσώπους του Τεχνικού Επιμελητηρίου Ελλάδος (Τμήμα Μακεδονίας), Γεωτεχνικού Επιμελητηρίου, Εμπορικού και Βιοτεχνικού Επιμελητηρίου Θεσ/νίκης, της Ενώσεως Συντακτών Μακεδονίας-Θράκης, των ημερησίων Εφημερίδων Θεσ/νίκης και του Συνδέσμου Βιομηχάνων Βορείου Ελλάδος. 2.4.από εξειδικευμένους επιστήμονες και πρόσωπα έχοντα προϋπηρεσία και εμπειρία πάνω σε θέματα Προστασίας Περιβάλλοντος (Νομικούς, Ιατρούς, Εκπαιδευτικούς, Δημοσιογράφους, κλπ.) 3.Οι λεπτομέρειες της συνθέσεως του Συμβουλίου, ως και των κατωτέρω προβλεπομένων τμημάτων αυτού ήτοι της Εκτελεστικής Επιτροπής, των Τμημάτων, της Γεν. Γραμματείας του Συμβουλίου και του Εργαστηρίου Ελέγχου Ποιότητος του Περιβάλλοντος θα καθορίζονται με αποφάσεις του Υπουργού Βορείου Ελλάδος. 3.1.Μπορούν να συμμετέχουν καλούμενοι προς τούτο υπό του Προέδρου του Συμβουλίου και άλλοι αρμόδιοι επί των συζητουμένων θεμάτων άνευ ψήφου εκπρόσωποι εν γένει νομικών προσώπων δημοσίου δικαίου, δημοσίων επιχειρήσεων, τραπεζών, δημοσίων υπηρεσιών, επιχειρήσεων κοινής ωφελείας ή ετέρων οργανισμών, τοπικής αυτοδιοικήσεως, συνδικαλιστικών οργανώσεων ή και πρόσωπα ειδικής επιστημονικής καταρτίσεως ή εμπειρίας σύμφωνα με τις διατάξεις των άρθρ. 4 και 3 του Νόμ.360/1976. 4.Έργο του Συμβουλίου είναι η γνωμάτευση στον Υπουργό Βορείου Ελλάδος ή στις αρμόδιες Δημόσιες Υπηρεσίες, ύστερα από σχετικό αίτημα αναφορικά με κάθε θέμα που έχει σχέση με την διατήρηση και Προστασία φυσικού και πολιτιστικού Περιβάλλοντος. Οι όροι «φυσικό περιβάλλον», «διατήρηση και προστασία του περιβάλλοντος», «πολιτιστικό περιβάλλον», έχουν την έννοια που δίδεται από το άρθρ. 1 του Νόμ. 360/76. 5.Το Συμβούλιο συνέρχεται σε ολομέλεια και διαιρείται στα εξής τμήματα: 5.1.Τμήμα φυσικού περιβάλλοντος, έργο του οποίου είναι η διατήρηση της φύσεως και η προστασία του τοπίου καθώς και η μελέτη των πάσης φύσεως βιοτόπων και υγροτόπων, της πανίδος και της χλωρίδος αυτών και η επιλογή των πλέον σημαντικών ως διατηρητέων. 5.2.Τμήμα ανθρωπογενούς περιβάλλοντος έργο του οποίου είναι η έρευνα των συνθηκών ανθρωπογενούς περιβάλλοντος και υπόδειξη μέτρων για την βελτίωσή του καθώς και η διερεύνηση της επιδράσεως των ανθρωπίνων δραστηριοτήτων (επέκταση οικισμών, τουρισμός, βιομηχανία), πάνω στο περιβάλλον και η επισήμανση και αξιολόγηση των πολιτιστικών αξιών του περιβάλλοντος (παραδοσιακοί οικισμοί, μνημεία). 5.3.Τμήμα ελέγχου ρυπάνσεως και μολύνσεως, έργο του οποίου είναι η παρακολούθηση της μολύνσεως και ρυπάνσεως του περιβάλλοντος, η έρευνα των πάσης φύσεως προβλημάτων ρυπάνσεως και μολύνσεως του περιβάλλοντος και η υπόδειξη μέτρων για την αντιμετώπισή τους. 5.4.Τμήμα νομικό προστασίας του περιβάλλοντος του οποίου έργο είναι η εισήγηση νομικών κανόνων προστασίας του περιβάλλοντος και η συλλογή περιβαλλοντικής νομοθεσίας που αφορά την προστασία του περιβάλλοντος και τους φορείς εφαρμογής. 5.5.Τμήμα ενημερώσεως και Δημοσίων Σχέσεων του οποίου έργο είναι η ενημέρωση του κοινού πάνω στα προβλήματα του περιβάλλοντος με ραδιοτηλεοπτικά μέσα, τύπο, ενημερωτικά έντυπα, διαλέξεις, εκθέσεις κ.λ.π. σε συνεργασία με τα λοιπά τμήματα του Συμβουλίου κατά περίπτωσιν, η επικοινωνία με τους αντίστοιχους οργανισμούς και ιδρύματα εσωτερικού για την ανταλλαγή απόψεων και συγκέντρωση επιμορφωτικού υλικού, η οργάνωση σεμιναρίου, συμποσίων, Διεθνών συναντήσεων κ.λ.π. πάνω σε θέματα περιβαλλοντικά και η οργάνωση βιβλιοθήκης και αρχείου περιβάλλοντος. (Μετά τη σελ. 325) Σελ. 326,01 Τεύχος 700-Σελ.57 Χωροταξία και Περιβάλλον 24.Γ.κ.3 6.Το Συμβούλιο βοηθείται στο έργο του από την Εκτελεστική Επιτροπή. Έργο της Εκτελεστικής Επιτροπής είναι η παρακολούθηση εκτελέσεως των αποφάσεων της ολομελείας του Συμβουλίου και ο συντονισμός των δραστηριοτήτων των τμημάτων του Συμβουλίου και η υποβοήθηση στο έργο τους. 7.Η ολομέλεια του Συμβουλίου, η Εκτελεστική Επιτροπή, και τα Τμήματα συνέρχονται εάν το ζητήσουν οι πρόεδροι ή το ήμισυ των μελών. Απαρτία υπάρχει εάν στην ολομέλεια ή στην Ε.Ε. ή στο Τμήμα τα παρόντα μέλη είναι περισσότερα από τα απόντα. Οι αποφάσεις λαμβάνονται με απόλυτη πλειοψηφία των παρόντων μελών. Κατά τα λοιπά εφαρμόζονται οι γενικές διατάξεις των άρθρ. 108 επ. του Π.Δ.816/77. 8.Στο έργο τους, το Συμβούλιο, η Εκτελεστική Επιτροπή και τα τμήματα θα βοηθούνται από την Γενική Γραμματεία του Συμβουλίου και από το Εργαστήριο Ελέγχου Ποιότητος του Περιβάλλοντος. 9.Συνιστάται Γενική Γραμματεία η οποία υπάγεται στην δικαιοδοσία του Υπουργού Βορείου Ελλάδος και η οποία είναι επιφορτισμένη με την υλοποίηση των αποφάσεων του Συμβουλίου, της Εκτελεστικής Επιτροπής και των Τμημάτων και στο να χειρίζεται διοικητικά, οργανωτικά και οικονομικά θέματα, γενικά περιβαλλοντικά θέματα τρεχούσης φύσεως και θέματα Δημοσίων Σχέσεων περιβαλλοντικού ενδιαφέροντος και περιλαμβάνει την διοικητική και οικονομική υπηρεσία, την υπηρεσία της έρευνας, της διεθνούς συνεργασίας και του μεταφραστικού. Το πάσης φύσεως αναγκαίο προσωπικό για την επάνδρωση και λειτουργία της Γενικής Γραμματείας εν γένει, θα καθορισθεί σύμφωνα με τις διατάξεις της παρ. 6 του άρθρ. 3 του Νόμ.360/76 «περί Χωροταξίας και Περιβάλλοντος», και κατόπιν αποσπάσεως Δημοσίων υπαλλήλων δια αποφάσεως του Υπουργού Βορείου Ελλάδος σύμφωνα με τις διατάξεις του Νόμ.2536/53 «περί Παραμεθορίων» έτσι όπως τροποποιήθηκε και συμπληρώθηκε με τον Νόμ.2781/54 με κύριο χαρακτηριστικό γνώρισμα την πολυετή πείρα και προϋπηρεσία σε περιβαλλοντικά θέματα. 10.Συνιστάται Εργαστήριο Ελέγχου Ποιότητος του Περιβάλλοντος το οποίο υπάγεται στη δικαιοδοσία του Υπουργού Βορείου Ελλάδος. 10.1.Έργο του Εργαστηρίου είναι η παρακολούθηση της ποιότητος του Περιβάλλοντος δια καταλλήλων δειγματοληψιών και εξετάσεων. α)Ειδικότερα το Εργαστήριο μπορεί: α.1.Να ελέγχει θέματα που εμπίπτουν στις προδιαγραφές και στη νομοθεσία περί προϊόντων επικινδύνων για την υγεία και το Περιβάλλον με τις κατάλληλες αναλύσεις και μετρήσεις. α.2.Να εκτελεί Περιβαλλοντικές έρευνες και μελέτες που του αναθέτουν αρμόδιοι φορείς. Σελ. 326,02 Τεύχος 700-Σελ. 58 α.3.Να ελέγχει τα διάφορα απόβλητα (στερεά, υγρά, αέρια) αστικής ή βιομηχανικής προελεύσεως κατ’ αίτηση των αρμοδίων φορέων. 10.2 Το Εργαστήριο περιλαμβάνει: Τμήμα Βιολογικό-Μικροβιολογικό. Τμήμα Χημικών αναλύσεων (υδάτων, ατμοσφαίρας, απορριμμάτων). Τμήμα μετρήσεως θορύβων. Γραμματεία. 10.3.Η σύνθεση του Εργαστηρίου θα καθορίζεται με αποφάσεις του Υπουργού Βορείου Ελλάδος. 10.4 Το πάσης φύσεως αναγκαίον προσωπικόν για την επάνδρωση και λειτουργία του Εργαστηρίου θα καθορισθεί σύμφωνα με τις διατάξεις της παρ. 6 του άρθρ. 3 του Νόμ.360/76 «περί Χωροταξίας και Περιβάλλοντος» και κατόπιν αποσπάσεως Δημ. Υπαλλήλων δι’ αποφάσεως του Υπουργού Βορείου Ελλάδος σύμφωνα με τις διατάξεις του Νόμ.2536/53 «περί Παραμεθορίων Περιοχών», όπως τροποποιήθηκε και συμπληρώθηκε με τον Νόμ.2781/54, με κύριο χαρακτηριστικό την πολυετή πείρα και προϋπηρεσία σε Περιβαλλοντικά θέματα. 10.5 Τα αποτελέσματα των ερευνών του Εργαστηρίου Ελέγχου Ποιότητος του Περιβάλλοντος είναι δυνατόν να δίνονται στη δημοσιότητα κατόπιν αποφάσεως του Υπουργού Βορείου Ελλάδος. 11.Τηρουμένης της διατάξεως του άρθρ. 4 παρ. 4 του Νόμ.360/76, οι δαπάνες που απαιτούνται για τη λειτουργία του Συμβουλίου (Ιδία οδοιπορικά έξοδα, αμοιβές μεταφραστών, εκτυπώσεις, δαπάνες ερευνητικών εργασιών, έξοδα μετακλήσεως ειδικών, αγορά οργάνων, επίπλων, συγκρότηση επιστημονικού αρχείου περιβάλλοντος, έξοδα εκθέσεων, συνεδρίων, σεμιναρίων, αγορά πάσης φύσεως γραφικής ύλης, έξοδα για τις λειτουργικές ανάγκες της Γεν. Γραμματείας, έξοδα για τον εξοπλισμό και τη λειτουργία του Εργαστηρίου Ελέγχου Ποιότητος του Περιβάλλοντος), θα καλύπτονται με κονδύλια δημοσίων επενδύσεων δια της υπηρεσίας Παραμεθορίων Περιοχών του Υπουργείου Βορείου Ελλάδος. Η εν λόγω υπηρεσία υποχρεούται να συμπεριλαμβάνει κατ’ έτος στον προϋπολογισμό της τα σχετικά κονδύλια που απαιτούνται για το Συμβούλιο και το Εργαστήριο. Ειδικά για το 1978 η μεταβίβαση της σχετικής πιστώσεως θα γίνει επ’ ονόματι της διοικητικού υπαλλήλου στον 5ο βαθμό, Ελισάβετ Μιχαηλίδου η οποία δι’ αποφάσεως του Υπουργού Βορείου Ελλάδος θέλει ορισθεί υπόλογος. 11.1 Τα οδοιπορικά έξοδα και οι ημερήσιες αποζημιώσεις των δημοσίων υπαλλήλων των καθ’ οιονδήποτε τρόπον εργαζομένων ή συνεργαζομένων με το Συμβούλιο και το Εργαστήριο μπορούν να καλύπτονται και από τις υπηρεσίες στις οποίες ανήκουν οργανικώς. 11.2 Τα ίδια ισχύουν και για τις δαπάνες λειτουργίας και εξοπλισμού του Εργαστηρίου Ελέγχου Ποιότητος του Περιβάλλοντος. Η απόφαση αυτή να δημοσιευθεί στην Εφημερίδα της Κυβερνήσεως. 24.Γ.κ.3 Χωροταξία και Περιβάλλον